
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1066 

10 Δεκεμβρίου 1997 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Κατάθεση της συμπληρωματικής αποζημίωσης ακινή¬ 
των (επικείμενα) που απαλλοτριώνονται για τη διά¬ 
νοιξη της οδού Σαχίνη (από Σαχτούρη μέχρι 
Πλατεία Αγίας Αικατερίνης) του σχεδίου Πόλης 
Θεσσαλονίκης δρχ. 2.967.800. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Πολεοδομική Μελέτη επεκτάσεως σχεδίου πόλεως 
Μουζακίου Ν. Καρδίτσας στην περιοχή «Αμπέλια» 
(περιοχή II)». 2 


ΑΠΑΛΛΟΤΡΙΩΣΕΙΣ 


ΑΝΑΚΟΙΝΩΣΕΙΣ 

Αριθ. 83405/3246 (1) 

Κατάθεση της συμπληρωματικής αποζημίωσης ακινήτων 
(επικείμενα) που απαλλοτριώνονται για τη διάνοιξη 
της οδού Σαχίνη (από Σαχτούρη μέχρι Πλατεία Αγίας 
Αικατερίνης) του σχεδίου Πόλης Θεσσαλονίκης δρχ. 
2.967.800. 

Ο ΔΗΜΑΡΧΟΣ ΘΕΣΣΑΛΟΝΙΚΗΣ 
Ανακοινώνει ότι: 

Φέρουμε σε γνώση αυτών που έχουν ή αξιούν δικαίωμα 


κυριότητας στα ακίνητα που απαλλοτριώνονται για τη 
διάνοιξη της οδού Σαχίνη (από Σαχτούρη μέχρι Πλατεία 
Αγίας Αικατερίνης) του σχεδίου πόλης Θεσ/νίκης, βάσει 
της υπ’ αριθμ. 6101/1991 Πράξης Τακτοποίησης, όπως 
αυτή ισχύει μετά την έγκρισή της, ότι η συμπληρωματική 
αποζημίωση που καθορίστηκε με την υπ’ αριθμ. 
2967/1996 απόφαση Εφετείου Θεσ/νίκης, για την ιδιοκτη¬ 
σία Πιλαφίδη που φέρεται στην πράξη στο όνομα 
Βασίλειος Πιλαφίδης, κατατέθηκε στο Ταμείο 
Παρακαταθηκών και Δανείων υπέρ αυτών που θα ανα¬ 
γνωριστούν νόμιμα δικαιούχοι. 

Για την παρακατάθεση αυτή εκδόθηκε το υπ’ αριθμ. 
639/20.11.1997 γραμμάτιο σύστασης παρακαταθήκης, 
ποσού δρχ. 2.967.800 (δύο εκατομμύρια εννιακόσιες εξή¬ 
ντα εφτά χιλιάδες οχτακόσιες), του Ταμείου παρακατα¬ 
θηκών και Δανείων - Υποκαταστήματα Θεσ/νίκης. 

Το γραμμάτιο αυτό στη συνέχεια, κατατέθηκε στη συμ¬ 
βολαιογράφο Θεσ/νίκης Ευφροσύνης Αμανατίδου - 
Χρυστοφυλάκη και συντάχθηκε η 3439/26.11.1997 πράξη 
κατάθεσης γραμματίου σύστασης παρακαταθήκης. 

Η παρούσα να δημοσιευθεί στην Εφημερίδα της 
Κυβέρνησης. 

Θεσσαλονίκη, 26 Νοεμβρίου 1997 
Ο Δήμαρχος 

ΚΩΝΣΤΑΝΤΙΝΟΣ ΚΟΣΜΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 3474 _ (2) 

Πολεοδομική Μελέτη επεκτάσεως σχεδίου πόλεως 
Μουζακίου Ν. Καρδίτσας στηνπεριοχή «Αμπέλια» (πε¬ 
ριοχή II)». 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπ’ όψη: 

1) Τις διατάξεις: 

α) Του Ν. 1337/83 (ΦΕΚ 35/Α714.3.1983) «περί επεκτά¬ 
σεως των πολεοδομικών σχεδίων κ.λπ.», όπως τροποποι¬ 
ήθηκε και συμπληρώθηκε με μεταγενέστερες διατάξεις 
και δή με το Ν.2508/97 (ΦΕΚ 124/Α713.6.1997) «περί βιώ¬ 
σιμης οικιστικής ανάπτυξης των πόλεων κ.λπ.» και δή το 
άρθρο 7 παρ. 3 αυτού. 

β) Του Ν. Δ,/τοςτης 17.7.23 (ΦΕΚ228/Α) «περί σχεδίων 
πόλεων κ.λπ.» και δή του άρθρου 3, όπως μεταγενέστερα 
τροποποιήθηκε και συμπληρώθηκε. 

γ) Του Ν. 1558/85 (ΦΕΚ 137/Α) «Κυβέρνηση και 
Κυβερνητικά Όργανα» και δή το άρθρο 23 παρ. 1 αυτού. 

δ) Του Ν.1577/85 (ΦΕΚ210/Α') περί ΓΟΚόπως μεταγε¬ 
νέστερα τροποποιήθηκε και συμπληρώθηκε. 

ε) Του Ν. 2081/92 (ΦΕΚ 154/Α) και δή του άρθρου 27 
«περί ελέγχου δαπανών». 

2) Την 7828/1063/17.2.92 (ΦΕΚ321 /Δ77.4.92) απόφαση 
του Υπουργού ΠΕΧΩΔΕ «περί τροποποίησης του γενικού 
πολεοδομικού σχεδίου των οικισμών Μουζακίου του 
Δήμου Μουζακίου και Γ. Καραϊσκάκη της Κοινότητας 
Μαυρομματίου Ν. Καρδίτσας». 

Το γεγονός ότι η περιοχή του θέματος χαρακτηρίζεται 
ως αραιοδομημένη. 

3) Τις υπ' αριθμ. 147/95 και 150/95 αποφάσεις του 
Δημοτικού Συμβουλίου του Δήμου Μουζακίου. 

4) Την υπ’ αριθμ. 52/1997 απόφαση του Συμβουλίου 
Χ.Ο.Π. Ν. Καρδίτσας. 

5) Το Ν. 2218/94 (ΦΕΚ 90/Α') «περί ιδρύσεως 
Νομαρχιακής Αυτοδιοικήσεως κ.λπ.» όπωςτροποποιήθη- 
κε και συμπληρώθηκε με το Ν.2240/94 καθώς και την 
5/2/31.3.1995 (ΦΕΚ 359/Β74.5.1995) απόφαση του 
Νομαρχιακού Συμβουλίου Ν. Καρδίτσας «περί οργανι¬ 
σμού οργάνωσης τοπικής αυτοδιοικήσεως Ν. 
Καρδίτσας», αποφασίζουμε: 

Άρθρο 1 

ΓΕΝΙΚΑ: 

Εγκρίνουμε την πολεοδομική μελέτη επεκτάσεως του 
σχεδίου πόλεως Μουζακίου του Δήμου Μουζακίου Ν. 
Καρδίτσας, στην περιοχή «Αμπέλια» (περιοχή II), όπως 
φαίνεται στα τρία (3) ρυμοτομικά διαγράμματα κλίμακος 
1:1000, τα οποία συνοδεύουν την παρούσα. 

Άρθρο 2 

ΠΡΟΚΗΠΙΑ: 

Στα πρόσωπα των οικοπέδων τα οποία περιλαμβάνονται 
στην πολεοδομική μελέτη του θέματος, επιβάλλονται προ¬ 
κήπια, όπως στα παρόντα ρυμοτομικά διαγράμματα φαίνε¬ 
ται, τοπλάτοςτων οποίων αναγράφεται σε κάθε περίπτωση. 

Άρθρο 3 

ΠΕΖΟΔΡΟΜΟΙ: 

Εγκρίνεται δίκτυο πεζοδρόμων, η λειτουργία των οποί¬ 


ων θα καθορισθεί με αποφάσεις του οικείου Δημοτικού 
Συμβουλίου. 

Άρθρο 4 

ΧΡΗΣΕΙΣ ΓΗΣ: 

Στους οικοδομήσιμους χώρους της περιοχής της μελέ¬ 
της επιτρέπεται η χρήση γενικής κατοικίας, όπως στο άρ¬ 
θρο 3 του Π. Δ/τος της 23.2.1987 (ΦΕΚ 166/Δ76.3.87) 
«περί κατηγοριών και περιεχομένου χρήσεων γής» ανα- 
φέρονται. 

Από τις αναφερόμενες στο άρθρο 3 χρήσεις εξαιρού¬ 
νται τα πρατήρια βενζίνης και λοιπών καυσίμων (στερεών, 
υγρών, αερίων), τα συνεργεία αυτοκινήτων, μοτοποδηλά¬ 
των και λοιπών μηχανημάτων (συνεργεία, φανοποιεία 
κ.λπ.), σιδηρουργεία (σιδηρές κατασκευές, αλουμινίου 
κ.λπ.) και ξυλουργεία (επεξεργασία ξύλου, στιλβωτήρια 
επίπλων κ.λπ.), τα οποία δεν επιτρέπονται. 

Επιτρέπεται η λειτουργία των νομίμως υπαρχόντων και 
λειτουργούντων σήμερα επ’ αόριστον ως έχουν (δεν επι¬ 
τρέπεται επέκταση και αλλαγή χρήσεως). 

Άρθρο 5 

ΟΡΟΙ ΔΟΜΗΣΕΩΣ: 

Ολόκληρη η περιοχή της πολεοδομικής μελέτης θεω¬ 
ρείται ενιαία ωςπροςτουςόρουςδομήσεως και ορίζονται 
οι εξής όροι δομήσεως. 

Αρτιότητα οικοπέδου: πρόσωπο 12μ. - εμβαδόν 250μ2 
επί πλέον ελέγχεται εάν εγγράφεται κτίριο κατόψεως 
50μ2καιελαχίστηςπλευράς5μ. (άρθρο6τουΝ. 1577/85). 

Παρεκκλίσεις δεν θεσπίζονται σύμφωνα με το 64/92 
πρακτικό επεξεργασίας του Σ.τ.Ε. 

Συντελεστής δομήσεως 0,80 (ογδόντα εκατοστά). 
Μεγίστη επιτρεπόμενη κάλυψη 50% (πενήντα εκατο¬ 
στά). 

Μέγιστο επιτρεπόμενο ύψος κτιρίου 8,60μ. - όροφοι 
δύο. 

Υπεράνω του μεγίστου επιτρεπόμενου ύψους επιβάλ¬ 
λεται στέγη με κοινή ακμή μεγίστου ύψους 1,50μ. και με¬ 
γίστης κλίσεως 40% στέγη επιβάλλεται ακόμη και όταν 
δεν εξαντλείται το ύψος ή η δόμηση. 

Απαγορεύονται τα ανοίγματα στην στέγη (σοφίτες). 
Απαγορεύεται η κατασκευή κτιρίου επί υποστηλωμά- 
των (ΡΙΕΟΤΙ3). 

Άρθρο 6 

Η παρούσα μετά συνοδεύοντατρία (3) ρυμοτομικά δια¬ 
γράμματα δημοσιεύεται στην Εφημερίδα της 
Κυβερνήσεως στο Δ' τεύχος. 

Η ισχύς της παρούσας αρχίζει από την ημέρα της δημο- 
σιεύσεώς της στην Ε.τ.Κ. 

Άρθρο 7 

Η παρούσα προκαλεί δαπάνη περίπου 6.000.000 δρχ, 
(το ακριβές ποσό δεν είναι δυνατόν να υπολογισθεί), η ο¬ 
ποία έγκειται στην δαπάνη της πράξεως εφαρμογής της 
πολεοδομικής μελέτης και η οποία θα βαρύνει τα έσοδα 
του Δήμου Μουζακίου. 

Η παρούσα να δημοσιευθεί στην Εφημερίδα της 
Κυβερνήσεως. 

Καρδίτσα, 20 Νοεμβρίου 1997 
Ο Νομάρχης 

ΚΩΝ/ΝΟΣ ΠΑΠΑΚΥΡΙΤΣΗΣ 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΚΑΡΔΙΤΣΑΣ 

ΔΙΕΥΘΥΝΣΗ ΠΟΛΕΟΔΟΜΙΑΣ ΠΕ. * ΠΕ. 

